CELEX: 32020R0180
Language: lv
Date: 2020-02-07 00:00:00
Title: Komisijas Īstenošanas regula (ES) 2020/180 (2020. gada 7. februāris) par atļauju Bacillus subtilis KCCM 10673P un Aspergillus oryzae KCTC 10258BP preparātu lietot par barības piedevu visu sugu dzīvniekiem (Dokuments attiecas uz EEZ)

10.2.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 37/5
               
            
         KOMISIJAS ĪSTENOŠANAS REGULA (ES) 2020/180
         (2020. gada 7. februāris)
         par atļauju Bacillus subtilis KCCM 10673P un Aspergillus oryzae KCTC 10258BP preparātu lietot par barības piedevu visu sugu dzīvniekiem
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2003. gada 22. septembra Regulu (EK) Nr. 1831/2003 par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Regulā (EK) Nr. 1831/2003 noteikts, ka piedevu lietošanai dzīvnieku ēdināšanā ir vajadzīga atļauja, un paredzēts šādas atļaujas piešķiršanas pamatojums un kārtība.
                  
               
                     (2)
                  
                  
                     Saskaņā ar Regulas (EK) Nr. 1831/2003 7. pantu tika iesniegts pieteikums, lai saņemtu atļauju Bacillus subtilis KCCM 10673P un Aspergillus oryzae KCTC 10258BP preparātu lietot kā barības piedevu visu sugu dzīvniekiem. Minētajam pieteikumam bija pievienotas minētās regulas 7. panta 3. punktā prasītās ziņas un dokumenti.
                  
               
                     (3)
                  
                  
                     Pieteikums attiecas uz atļauju Bacillus subtilis KCCM 10673P un Aspergillus oryzae KCTC 10258BP preparātu lietot kopā ar sojas pupām, un to paredzēts klasificēt piedevu kategorijā “tehnoloģiskās piedevas”.
                  
               
                     (4)
                  
                  
                     Eiropas Pārtikas nekaitīguma iestāde (“Iestāde”) 2015. gada 8. septembra (2) un 2018. gada 18. septembra (3) atzinumā secināja, ka ar piedāvātajiem lietošanas nosacījumiem Bacillus subtilis KCCM 10673P un Aspergillus oryzae KCTC 10258BP preparātam nav kaitīgas ietekmes uz dzīvnieku veselību vai vidi. Tomēr tā arī secināja, ka piedeva tiek uzskatīta par ādas un acu kairinātāju, kā arī par ādas un elpceļu sensibilizatoru. Tāpēc Komisija uzskata, ka būtu jāīsteno pienācīgi aizsargpasākumi, lai nepieļautu nelabvēlīgu ietekmi uz cilvēka veselību, jo īpaši attiecībā uz piedevas lietotājiem. Iestāde arī secināja, ka piedeva var būt efektīva, lai samazinātu rafinozes sērijai piederīgo oligosaharīdu koncentrāciju, un tā var kalpot par tripsīna inhibitoru sojas pupiņās. Iestāde uzskata, ka attiecībā uz uzraudzību pēc laišanas tirgū nekādas īpašas prasības nav vajadzīgas. Tā arī verificēja ar Regulu (EK) Nr. 1831/2003 izveidotās references laboratorijas iesniegto ziņojumu par barībā esošās barības piedevas analīzes metodi.
                  
               
                     (5)
                  
                  
                     
                        Bacillus subtilis KCCM 10673P un Aspergillus oryzae KCTC 10258BP preparāta novērtējums liecina, ka Regulas (EK) Nr. 1831/2003 5. pantā paredzētie atļaujas piešķiršanas nosacījumi ir izpildīti. Tāpēc minēto preparātu būtu jāatļauj lietot, kā norādīts šīs regulas pielikumā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikumā norādīto preparātu, kas iekļauts piedevu kategorijā “tehnoloģiskās piedevas” un funkcionālajā grupā “citas tehnoloģiskas piedevas”, ir atļauts lietot par dzīvnieku barības piedevu saskaņā ar minētajā pielikumā izklāstītajiem nosacījumiem.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 7. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  EFSA Journal 2015; 13(9):4230.
         
            (3)  EFSA Journal 2018; 16(5):5275.
      
      
         
            PIELIKUMS
            
                        
                           Piedevas identifikācijas numurs
                        
                     
                     
                        
                           Piedeva
                        
                     
                     
                        
                           Sastāvs, ķīmiskā formula, apraksts, analītiskā metode
                        
                     
                     
                        
                           Dzīvnieku suga vai kategorija
                        
                     
                     
                        
                           Maksimālais vecums
                        
                     
                     
                        
                           Minimālais saturs
                        
                     
                     
                        
                           Maksimālais saturs
                        
                     
                     
                        
                           Citi noteikumi
                        
                     
                     
                        
                           Atļaujas derīguma termiņš
                        
                     
                  
                        
                           Piedevas KVV/kg sojas pupu
                        
                     
                  
                        
                           Kategorija: tehnoloģiskās piedevas. Funkcionālā grupa: citas tehnoloģiskās piedevas (uzturam nelabvēlīgu faktoru samazināšana sojas pupās)
                        
                     
                  
                        1o01
                     
                     
                        
                           Bacillus subtilis KCCM 10673P
                        
                           Aspergillus oryzae KCTC 10258BP
                     
                     
                        
                           Piedevas sastāvs
                        
                        
                           Bacillus subtilis KCCM 10673P un Aspergillus oryzae KCTC 10258BP preparāts, kas satur respektīvi vismaz 1,2 × 108 KVV uz g piedevas un 2,0 × 108 KVV uz g piedevas.
                     
                     
                        Visas dzīvnieku sugas
                     
                     
                        —
                     
                     
                        
                           Bacillus subtilis
                        
                        1,2 × 106
                        
                        
                           Aspergillus oryzae
                        
                        2,0 × 106
                        
                     
                     
                        —
                     
                     
                        
                                    1.
                                 
                                 
                                    Piedevas un premiksa lietošanas norādījumos norāda glabāšanas nosacījumus.
                                 
                              
                                    2.
                                 
                                 
                                    Šo piedevu izmanto tikai sojas pupās.
                                 
                              
                                    3.
                                 
                                 
                                    Barības apritē iesaistītie uzņēmēji nosaka, kādas darbības procedūras un organizatoriskie pasākumi jāveic piedevas un premiksu lietotājiem, lai novērstu iespējamos riskus, kas izriet no to lietošanas. Ja ar šādām procedūrām un pasākumiem šos riskus novērst vai līdz minimumam samazināt nav iespējams, ar piedevu un premiksiem rīkojas, izmantojot individuālos aizsarglīdzekļus, tostarp ādas, acu un elpceļu aizsarglīdzekļus.
                                 
                              
                     
                        2030. gada 1. marts
                     
                  
                        
                           Aktīvās vielas raksturojums
                        
                        Dzīvotspējīgas Bacillus subtilis KCCM 10673P un Aspergillus oryzae KCTC 10258BP šūnas.
                     
                  
                        
                           Analītiskā metode  (1)
                           
                        
                        
                           Bacillus subtilis KCCM 10673P skaitīšana barības piedevā, premiksos un barībā: Petri trauciņa un uztriepuma metode ar triptona–sojas agara barotni (EN 15784).
                        
                           Bacillus subtilis KCCM 10673P identifikācija barības piedevā:
                        pulsa lauka gela elektroforēze (PFGE).
                        
                           Aspergillus oryzae KCTC 10258BP identifikācija barības piedevā: polimerāzes ķēdes reakcijas (PĶR) metode tipa noteikšanai.
                     
                  
               (1)  Sīkāka informācija par analītiskajām metodēm ir pieejama šajā references laboratorijas vietnē: https://ec.europa.eu/jrc/en/eurl/feed-additives/evaluation-reports